CELEX: 62015CN0066
Language: hr
Date: 2015-02-12 00:00:00
Title: Predmet C-66/15: Tužba podnesena 12. veljače 2015. – Europska komisija protiv Helenske Republike

27.4.2015   
            
            
               HR
            
            
               Službeni list Europske unije
            
            
               C 138/38
            
         Tužba podnesena 12. veljače 2015. – Europska komisija protiv Helenske Republike
   (Predmet C-66/15)
   (2015/C 138/52)
   Jezik postupka: grčki
   
      Stranke
   
   
      Tužitelj: Europska komisija (zastupnici: M. Wasmeier i D. Triantafyllou)
   
      Tuženik: Helenska Republika
   
      Tužbeni zahtjev
   
   Komisija zahtjeva od Suda da:
   
               —
            
            
               utvrdi da Helenska Republika, ubiranjem punog iznosa naknade za registraciju u trenutku registracije vozila koje je u najmu ili koje u okviru financijskog najma (leasing) koristi klijent koji je rezident u Helenskoj Republici, na teret pružatelja usluga s poslovnim nastanom u drugoj državi članici, ne vodeći računa o trajanju ugovora o leasingu ili ugovora o najmu niti o trajanju korištenja vozila na državnom području Helenske Republike, krši obveze koje ima na temelju članaka 56. i 62. UFEU-a u pogledu slobode pružanja usluga;
            
         
               —
            
            
               naloži Helenskoj Republici snošenje troškova.
            
         
      Tužbeni razlozi i glavni argumenti
   
   Propisujući plaćanje punog iznosa naknade za registraciju na teret pružatelja usluga s poslovnim nastanom u drugoj državi članici za vozila koja su unajmljena ili koja se koriste u okviru leasinga od strane rezidenata u Helenskoj Republici, ne vodeći računa o trajanju ugovora o najmu (ili leasingu) niti o trajanju korištenja tih vozila na svom državnom području, Helenska Republika povrijedila je obveze predviđene člancima 56. i 62. UFEU-a.
   Propisivanje plaćanja punog iznosa naknade za registraciju nije proporcionalno i protivi se slobodnom kretanju usluga (vidjeti praksu Suda u predmetima Cura Anlagen, C-451/99, Coevering, C-242/05, Ilhan, C-42/08, i VAV Autovermietung GmbH, C-91/10).